Jelaskan Kafan dari Pengebumian Islam dalam bahasa melayu

Mayat dibalut dengan kain sederhana. Kain ini digelar 'kafan' dan proses pembalutan mayat menggunakan kain kafan adalah digelar 'takfeen'. Fakta utama dalam langkah ini adalah untuk memelihara kehormatan dalam proses membalut mayat menggunakan kain supaya bahagian sulitnya tidak dapat dilihat oleh orang lain. Cara pembalutan ini dan bahan serta warna kain digunakan untuk pembalutan ini adalah berbeza mengikut tempat dan situasi dari masa ke semasa. Meskipun, aspek penting pada cara pembalutan dan bahan digunakan adalah seharusnya mudah/tidak terikut dengan cara pemakaian mayat yang amat menonjol. Kain yang digunakan untuk tujuan ini seharusnya tidak terlalu menyerlah. Kerana sebab itu jugalah kebanyakan mayat Muslim dibalut dengan kain kapan berwarna putih mulus yang diperbuat dari kapas asli. Kain kapan yang hendak membaluti mayat juga adalah digalakkan untuk disembur/dicalitkan haruman yang tidak mengandungi alkohol dan bahan terlarang(haram) dalam Islam.

Islam juga turut membenarkan mayat Muslim dipakaikan pakaian formal seperti kemeja, seluar sleck, kot dan sebagainya yang boleh menutup aurat dengan syarat pakaian tersebut tidaklah dipakaikan pada mayat dengan erti hendak menunjuk-nunjuk dan memaparkan kecantikan semata-mata.Sebaliknya pakaian tersebut dipakaikan pada mayat adalah untuk tujuan penutupan aurat mayat dan pengkebumian mayat adalah dibenarkan.Kebanyakan masyarakat Muslim Turki dan Muslim Bosnia Herzegovina memakai kaedah pemakaian mayat Muslim seperti ini.

Mayat askar/tentera atau warga Muslim yang mati di medan perang kerana berjuang untuk mendaulatkan syariat Islam, negara dan bangsa kerana Allah s.w.t. adalah tidak perlu untuk dimandikan, dikafankan dengan kain putih atau pakaian bersih yang baru atau disolatkan (hukum asal solat jenazah kepada mayat adalah sunat, dan merupakan Fardu Kifayah). Cukuplah mayat orang yang mati syahid itu dikebumikan sahaja.